[{"text_idx": "#000001", "text": "Tume noortepo\u0303nevik lahendab kummitusliku loo"}, {"text_idx": "#000003", "text": "Veebruari lo\u0303pus jo\u0303uab Rakvere Teatris publiku ette noortelavastus, kus saavad kokku noorte igapa\u0308evaelu ja suhted, kuid ka mu\u0308stiline lugu, mis selle u\u0308mber lahti hargneb. Su\u0308ngetes toonides lavastus po\u0303hineb Reeli Reinausi hittnoortekal \u201eVerikambi\u201c, mis jutustab loo metsa eksinud keskkoolio\u0303pilastest."}, {"text_idx": "#000004", "text": "Pa\u0308rast seda, kui vana vesiveski seinal ilmutab end kellegi verine ka\u0308eja\u0308lg, hakkavad su\u0308ndmused vo\u0303tma aina kummalisemat kuju. U\u0308kski noortest ei taipa pa\u0308riselt, kes on selle ko\u0303ige taga. On see kellegi tobe ma\u0308ng vo\u0303i toimuvad mu\u0308stilised su\u0308ndmused pa\u0308riselt? Kuid noored on juba niivo\u0303rd loosse haaratud, et peavad nu\u0308u\u0308d lahendama ammuse kriipiva loo. Kummitusliku loo pusletu\u0308kid tuleb kokku sobitada enne, kui keegi ammu toime pandud kurito\u0308o\u0308 eest maksma peab."}, {"text_idx": "#000005", "text": "Noortele alates 14. eluaastast mo\u0303eldud \u201eVerikambi\u201c on lugu ebao\u0303iglusest ja andestusest, eneseleidmisest ning armastusest, mis ulatub u\u0308le teispoolsuse piiride. Lavastuses saavad kokku nii ta\u0308napa\u0308eva mured-ro\u0303o\u0303mud kui ka kohapa\u0308rimus ja folkloor."}, {"text_idx": "#000006", "text": "\u201eVerikambi\u201c lavastaja Jaanika Juhanson on ka varem toonud publiku ette noortelavastusi, viimati esietendus Rakvere Teatris tuntud noorteromaanil po\u0303hinev \u201eNullpunkt\u201c. \u201eVerikambi\u201c trupis on lisaks Rakvere Teatri noortele lavajo\u0303ududele ku\u0308lalisna\u0308itlejad Mustast Kastist."}]